

เรื่อง การสำรวจความคิดเห็นปัญหาความรุนแรงภายในโรงเรียนสารวิทยาของ ชั้นมัธยมปีที่ 5

จัดทำโดย

นางสาว พัชริกา เหมือนสร้อย เลขที่ 13 ชั้น ม.5/2

นางสาว มานิตา อยู่สุข เลขที่ 14 ชั้น ม.5/2

นางสาว ชนม์นิภา ฉายะโอภาส เลขที่ 25 ชั้น ม.5/2

นางสาว ณัฐชลัยย์ วรรณภีร์ เลขที่ 38 ชั้น ม.5/2

นางสาว ธัญมัย ไชยนอก เลขที่ 40 ชั้น ม.5/2

นางสาว ปารมิตา เหลืองทอง เลขที่ 41 ชั้น ม.5/2

เสนอ

คุณครู เจษฎา จงสืบสุข

รายงานการสำรวจ นี้ เป็นส่วนหนึ่งของรายวิชาการศึกษาค้นคว้าด้วยตัวเอง (IS2)

ระดับชั้นมัธยมศึกษาปีที่ 5/2 โรงเรียน สาวิทยา

สังกัดสำนักงานเขตพื้นที่การศึกษามัธยมศึกษาเขต 2

**คำนำ**

รายงานเล่มนจัดทำขึ้นเพื่อสำรวจความคิดเห็นปัญหาความรุนแรงภายในโรงเรียนสารวิทยาของ ชั้นมัธยมปีที่ 5 โดยเราได้จะสุ่มสำรวจนักเรียนชั้นมัธยม.5มาสองห้อง นั้นคือห้อง ม.5/2และห้องม.5/8เพื่อสอบถามความคิดเห็นเกี่ยวกับความรุนแรงในโรงเรียนและแนวทางการแก้ไข หากมีอะไรผิดพลาดในรายงานเล่มนี้ต้องขออภัยมาณ.ที่นี้

**สารบัญ**

**เรื่อง หน้า**

**บทที่1 บทนำ 1**

ที่มาและความสำคัญ 1-2

วัตถุประสงค์ 2

สมมติฐานการวิจัย 2

ขอบเขตการศึกษาค้นคว้า 2-4

**บทที่2 เอกสารที่เกี่ยวข้อง** 5

สาเหตุของการเกิดความรุนแรงในสังคมและผลกระทบต่อบุคคล ครอบครัวและสังคม 5-7

แนวทางปฏิบัติเพื่อป้องกันปัญหาความรุนแรงในโรงเรียน 7-8

**บทที่3 วิธีการดำเนินการวิจัย** 9

ประชากรและกลุ่มตัวอย่าง 9

เครื่องมือที่ใช้วิจัย 9

วิธีเก็บรวบรวม 9

การวิเคราะห์ 9

**บทที่4 ผลการวิเคราะห์** 10

แบบสอบถาม 10-13

กราฟแสดงผลการสรุป 16-19

สรุปผล 20

**บทที่ 5 สรุปผล อภิปรายผล และข้อเสนอแนะ 21**

วัตถุประสงค์ 21

ประชากร/กลุ่มตัวอย่าง 21

เครื่องมือที่ใช้ในการศึกษาข้อมูล 21

วิธีการดำเนินการเก็บรวบรวมข้อมูล 21

การวิเคราะห์ข้อมูล 21

สรุปผลการวิเคราะห์ข้อมูล 21

ข้อแนะนำ 21-22

**บรรณานุกรม 23**

**บทที่** 1

**บทนำ**

**ที่มาและความสำคัญ**

ประเทศไทยมีความเจริญก้าวหน้าทางด้านวัตถุอย่างรวดเร็ว แต่ในทางกลับกันเกิดความเสื่อมโทรมทางด้านจิตใจ การขัดแย้งที่เกิดข้นในสังคมไทย ซึ่งเป็นตัวบั่นทอนความเจริญของชาติ ตลอดจนความสุขของคนภายในสังคมด้วย ภาพของความขัดแย้งการแตกแยกทางความคิดอย่างรุนแรง ที่นับวันยิ่งขยายวงกว้างไปเรื่อยๆ อย่างไม่มีที่สิ้นสุด ได้นำมาซึ่งการใช้ความรุนแรงต่อกันการใช้กำลังในการแก้ไขปัญหาเป็นสิ่งที่ทุกคนในสังคมไทยได้รับรู้ว่าเป็นส่วนหนึ่งของชีวิตประจำวันของเราไปเสียแล้ว ความรุนแรงในปัจจุบันนี้ มิใช่เพียงที่เกิดขึ้นภายในสังคม ครอบครัวเท่านั้น หากแต่เป็นความรุนแรงที่ขยายไปสู่โรงเรียน ซึ่งเป็นสถานที่ที่อบรม สั่งสอนเยาวชนของชาติ ปัญหาความรุนแรงที่เกิดขึ้นในโรงเรียน นับวันยิ่งทวีคูณมากขึ้น ความรุนแรงในสมัยนี้มิได้หมายความว่า เด็กเป็นเหยื่อของความรุนแรงเพียงเท่านั้น หากแต่เกิดกับครูและบุคลากรหรือผู้มีส่วนเกี่ยวข้องทั้งสิ้น แบ่งความรุนแรงออกเป็น ๒ ประเด็นใหญ่ คือ

1. ประเด็นแรกความรุนแรงที่เกิดขึ้นกับครูและนักเรียน

ประเด็นแรกความรุนแรงที่เกิดขึ้นกับครูและนักเรียนนั้นสาเหตุเกิดมาจากการไม่เข้าใจกัน อาจเป็นเพราะว่าช่องว่างของวัยระหว่างเด็กกับครูนั้นมีมาก ครูไม่เข้าใจนักเรียน เพราะว่าเด็กเวลานี้ต้องการเหตุผล และต้องการแสดงศักยภาพที่ตนอยากแสดงออกมา ผลที่ตามมาทำให้เกิดความขัดแย้งกัน จนเลยไปถึงขั้นลงไม้ลงมือกันก็เป็นได้ ถึงแม้ว่าในปัจจุบันนี้ระบบการศึกษาของไทยได้ยกเลิกการตีหรือใช้ไม้เรียวกับนักเรียนไปแล้วก็ตาม แต่ก็ยังมีอยู่บ้างในบางโรงเรียนที่ลงโทษเด็กด้วยการใช้ไม้เรียว เมื่อมองในแง่ของความถูกต้องแล้วอาจจะไม่สมควร เด็กอาจะคิดว่า ขนาดพ่อและแม่ของพวกเขา ยังไม่ลงโทษแบบนี้เลย แต่การตีเด็กก็นับเป็นวิธีที่สามารถช่วยควบคุมเด็ก ให้เชื่อฟังครูได้ในเวลานั้น แต่ในทางกลับกันการลงโทษเด็กนั้นมีทั้งข้อดีและข้อเสีย ขึ้นอยู่กับความเหมาะสมมากน้อยเพียงใด

ตัวอย่างเช่น การที่ครูลงโทษเด็กที่ไม่เหมาะสม ซึ่งหมายความว่า การที่ครูนั้นทำร้ายจิตใจของเด็กมากจนเกินไป การลงโทษเด็กต่อหน้าเพื่อนหรือหน้าเสาธง การประกาศชื่อของนักเรียนให้คนอื่นทราบ หรือแม้แต่การล้างห้องน้ำก็ตาม ซึ่งเป็นการลงโทษที่ร้ายแรงทางด้านจิตใจของเด็กมากกว่าร่างกายด้วยซ้ำ นำมาซึ่งความมีอคติของนักเรียนที่มีต่อครู สังคมหรือตัวผู้ปกครองอาจมองว่าเป็นการลงโทษที่ไม่เหมาะสม นำมาซึ่งการฟ้องร้องต่างๆ

แต่เป็นประเด็นที่สำคัญที่ไม่ควรเกิดขึ้นในโรงเรียนคือ ครูล่วงละเมิดทางเพศเด็กนักเรียน ไม่ว่าจะเป็นเด็กผู้ชายหรือผู้หญิงก็ตาม ต่างก็ตกเป็นเหยื่อของผู้ร้ายในคราบของพ่อแม่พิมพ์ของชาติ ส่งผลกระทบต่อหน้าที่การงาน ชื่อเสียงและอนาคต อีกด้วย

2. ประเด็นที่สองคือ ความรุนแรงที่เกิดขึ้นกับนักเรียนกันเอง

ความรุนแรงที่เกิดขึ้นกับนักเรียนเอง ประเด็นหลักที่ก่อให้เกิดความรุนแรงภายในโรงเรียนและขยายออกไปภายนอกโรงเรียน ร่วมทั้งต่างสถาบัน สาเหตุหลักของการเกิดความรุนแรงซึ่งได้แก่ ความหมั่นไส้ ไม่ชอบหน้ากัน การแย่งแฟนกัน รวมไปถึงการกระทบกระทั่งทั้งวาจาและร่างกาย เช่น การดูถูกสถาบัน ปมด้อย เป็นต้น ซึ่งเกิดขึ้นกับเด็กเกเร เด็กดื้อเป็นส่วนมาก

ผลกระทบของการใช้ความรุนแรงน่าจะเกิดมาจากครอบครัว เมื่อครอบครัวเกิดการใช้ความรุนแรงขึ้น เด็กก็จะซึมซับหรือลอกเลียนแบบนั้นออกมา ก่อให้เกิดการใช้ความรุนแรง เพื่อให้ได้มาในสิ่งที่ตนเองปรารถนา เช่น การที่เด็กนักเรียนทะเลาะกันเพื่อให้ได้มาซึ่งความรัก ไม่เพียงแต่ผู้ชายเท่านั้น รวมไปถึงเด็กนักเรียนหญิง ที่ทะเลาะกันเพื่อแย่งผู้ชายกัน ทำให้สังคมมองว่า การศึกษาในระบบโรงเรียนมิได้สอนเด็กให้มีคุณธรรม จริยธรรมเลย โรงเรียนเป็นสถานที่ที่สร้างอำนาจและการแย่งชิงกัน ทำให้บทบาทของโรงเรียนถูกลดทอนความสำคัญไปมากเมื่อเทียบกับอดีต จึงเป็นที่มาของโรงเรียน Home school ในปัจจุบันก็เป็นไปได้ เมื่อโรงเรียนไม่สามารถที่จะอบรมเด็กให้ดีได้

**วัตถุประสงค์**

เพื่อเป็นการป้องกันและแก้ไขปัญหาความขัดแย้งที่จะเกิดขึ้นภายในโรงเรียนสารวิทยา ไม่ว่าจะเป็นกับ คุณครู บุคลากรต่างๆ หรือแม้แต่ เพื่อนนักเรียนด้วยกันเอง

**สมมติฐานการวิจัย**

1. ปัญหาความรุนแรงภายในโรงเรียนสารวิทยากับคุณครู และ บุคลากร ต่างๆ
2. ปัญหาความรุนแรงภายในโรงเรียนสารวิทยากับเพื่อนนักเรียนด้วยกันเอง

**ขอบเขตการศึกษาค้นคว้า**

1. ประชากรในการศึกษาค้นคว้าเป็นนักเรียนโรงเรียนสารวิทยา ปี 2556 ระดับชั้น มัธยมศึกษาปีที่ 5 ห้อง 5/2 และ 5/8 จำนวน 100 คน

2. ตัวแปรที่ศึกษา

2. 1 ตัวแปรอิสระ คือ พฤติกรรมด้านการควบคุมอารมณ์ รู้จักการ ย้บยั้งจิตใจ

2.2 ตัวแปรตาม คือ สภาพแวดล้อมรอบและครอบครัวของนักเรียนคนนั้นๆ

**บทที่** 2

**เอกสารที่เกี่ยวข้อง**

ในการศึกษาปัญหาความรุนแรงภายในโรงเรียนผู้วิจัยได้รวบรวมแนวคิดและหลักการต่างๆจากเอกสารที่เกี่ยวข้องดังต่อไปนี้

ปัญหาและแนวทางการป้องกันความรุนแรงภายในโรงเรียน

ปัญหาความรุนแรงมีจุดเริ่มต้นมาจากความขัดแย้ง เกิดจากปัญจัยหลายๆอย่าง ทั้งจาก สังคม สภาพความเป็นอยู่ และสาเหตุสำคัญอย่าง ครอบครัว ความขัดแย้งในระดับพื้นฐานเกิดขึ้นภายในครอบครัว เมื่อพ่อแม่มีความขัดแย้งกัน ผลกระทบอาจตกอยู่ที่ลูก หากเป็นวัยรุ่นจะทำให้เกิดความไม่มั่นคงในอารมณ์ ขาดการยอมรับตนเอง ถ้าสามารถปรับตัวได้ก็จะผ่านพ้นความขัดแย้งไปได้โดยวิธีการประนีประนอม แต่ถ้าวัยรุ่นมีความขัดแย้งที่รุนแรงและยาวนาน จะพัฒนาเป็นความรุนแรงในสังคมต่อไป

**1.สาเหตุของการเกิดความรุนแรงในสังคมและผลกระทบต่อบุคคล ครอบครัวและสังคม**

1.1สาเหตุของการเกิดความรุนแรงในโรงเรียน

ความรุนแรงในโรงเรียน เช่น การลักทรัพย์ การระบาดของสิ่งเสพย์ติด ซึ่งได้แพร่เข้าไปตามโรงเรียน การเกิดความรุนแรงในโรงเรียน มีสาเหตุดังนี้

1. การนำเสนอเรื่องที่ใช้ความรุนแรงจากสื่อมวลชน เช่น โทรทัศน์ ภาพยนตร์ อินเทอร์เน็ต ซึ่งสื่อที่กล่าวมาล้วนมีส่วนกระตุ้นให้เกิดความรุนแรงในสังคมได้ 50 %

2. รูปแบบของการพนัน เช่น สลากกินแบ่ง(หวยบนดิน) บ่อน การพนัน ฟุตบอลและมวย เป็นต้น ซึ่งก่อให้เกิดความรุนแรง ได้แก่ การอยากรวยโดยไม่ต้องประกอบอาชีพ และการแสวงหาความสนุก เพลิดเพลินโดยปราศจากความสำนึกผิดชอบ 70%

3. มีพฤติกรรมก้าวร้าว พฤติกรรมความรุนแรง 89%

4. มีพฤติกรรมต่อต้านสังคม การทะเลาะวิวาททำร้ายร่างกาย โดยมีการกระทำผิดต่อชีวิตและทรัพย์สินของผู้อื่น 89%

5. พฤติกรรมการใช้สารเสพติด และการหนีโรงเรียน 98%

6. พฤติกรรมการยกพวกตีกันของนักศึกษาระหว่างสถาบัน 99%

7. ธุรกิจการค้าบริการทางเพศ ปัญหาโสเภณีเด็ก 95%

8. การค้าสารเสพติด 99%

9. การก่ออาชญากรรมทางเพศ ข่มขืนแล้วทำร้ายจนเสียชีวิต 98%

1.2ผลกระทบของความรุนแรง

ผลกระทบของความรุนแรงในสังคมที่เกิดต่อบุคคล ครอบครัว และสังคม มีดังนี้

1.ผลกระทบต่อบุคคล

1.) ถูกทำร้ายร่างกายทำให้เกิดการบาดเจ็บ พิการ หรือเสียชีวิต

2.) สภาพของจิตใจถูกกระทบกระเทือน มีความวิตกกังวล ซึมเศร้า เหม่อลอย ขาดสมาธิ

3.) เกิดความสูญเสียบุคคลอันเป็นที่รักจากการเสียชีวิตก่อนวัยอันควร

4.) เกิดการเลียนแบบผู้กระทำความรุนแรง

5.) มีพฤติกรรมต่อต้านสังคม

2.ผลกระทบต่อครอบครัว

1.) ครอบครัวแตกแยก มีปัญหาความสัมพันธ์ภายในครอบครัว เกิดการเป็นหม้าย หรือกำพร้าขาดบิดามารดา

2.) เกิดความยากจนและว่างงาน เพราะบิดามารดาต้องหยุดงานหือไม่มีงานทำ ทำให้ครอบครัวขาดรายได้

3.ผลกระทบต่อสังคม

1.) สังคมเดือดร้อน เกิดความหวาดระแวง ขาดความสงบสุข ประเทศขาดความมั่นคงและความปลอดภัย

2.) สิ่งแวดล้อมในสังคมไม่ปลอดภัย มีปัญหาอาชญากรรม การจลาจล การลอบทำร้าย การก่อการร้าย โดนลูกหลง เป็นต้น

3.) เกิดความรุนแรงในโรงเรียน เพราะอิทธิพลจากสื่อมวลชน อินเทอร์เน็ตและเกมคอมพิวเตอร์ที่ใช้ความรุนแรง

4.)มีปัญหาเศรษฐกิจ รวมทั้งมีผลกระทบต่ออุตสาหกรรมการท่องเที่ยวของประเทศ

**2.แนวทางปฏิบัติเพื่อป้องกันปัญหาความรุนแรงในโรงเรียน**

การป้องกันปัญหาความรุนแรงในสังคมเป็นความรับผิดชอบร่วมกันของประชาชนทุกคนในสังคม ทั้งหน่วยงานต่างๆ ทั้งภาครัฐและเอกชนชุมชนด้วย โดยมีแนวทางปฏิบัติดังนี้

1.ระดับบุคคล

1.) รู้จักใช้เวลาว่างในทางสร้างสรรค์ เป็นสิ่งที่สำคัญมาก จะช่วยให้ไม่ไปรวมกลุ่มสร้างปัญหาพฤติกรรมความรุนแรงต่างๆในสังคม

2.) รู้จักยั้งคิด มีการยับยั้งตนเองไม่เป็นผู้ก่อการความรุนแรงให้แก่สังคม

3.) การฝึกเพื่อเสริมสร้างจิตลักษณะในการป้องกันพฤติกรรมทะเลาะวิวาท

4.) การส่งเสริมการอยู่ร่วมกันโดยสงบสุข ถ้อยทีถ้อยอาศัย มีความเอื้ออาทร ไว้วางใจซึ่งกันและกัน

2.ระดับชุมชน

1.) จัดการคุ้มครองความปลอดภัยแก่สตรี เด็ก ผู้สูงอายุ และผู้ด้อยโอกาส

2.) ออกกฎหมายควบคุมการพกพาและมีอาวุธปืนไว้ในครอบครอง

3.) จัดกำลังเพื่อต่อสู้กับอาชญากรรม

4.) ป้องกันการค้าอาวุธ การทุจริตคอรัปชั่น และการค้าที่ผิดกฎหมาย 5.) มีระบบปรึกษาความปลอดภัยให้แก่ประชาชนอย่างเข้มแข็ง

ปัญหาความรุนแรงในสังคมเป็นปัญหาสากลมีผลกระทบต่อความปลอดภัยของประชาชนในหลายประเทศ เช่น ปัญหาการก่อการร้าย ซึ่งส่งผลกระทบต่อชีวิตความเป็นอยู่ สภาพสังคมและเศรษฐกิจ เสรีภาพการเดินทางระหว่างประเทศและความปลอดภัยต่อชีวิตและทรัพย์สิน ดังนั้นการเรียนรู้ถึงแนวทางปฏิบัติเพื่อป้องกันปัญหาความรุนแรงในสังคม จึงต้องได้รับความร่วมมือจากประชาชนทุกคน เพื่อลดโอกาสและความเป็นไปได้ในการก่อการร้าย อันจะนำมาซึ่งปัญหาความรุนแรงที่เพิ่มมากขึ้น ชีวิตทุกคนในสังคมจึงจะปลอดภัยจากภัยก่อการร้ายสากล

**บทที่ 3**

**วิธีการดำเนินการวิจัย**

**ประชากรและกลุ่มตัวอย่าง**

1 . ประชากรในการศึกษาค้นคว้าเป็นนักเรียนโรงเรียนสารวิทยา ปี 2556 ระดับชั้น มัธยมศึกษาปีที่ 5 ห้อง 5/2 และ 5/8 จำนวน 100 คน

**เครื่องมือที่ใช้ในการวิจัย**

การวิจัยนี้ใช้เครื่องมือในการเก็บรวบรวมข้อมูลได้แก่

1 . แบบสอบถามเพื่อเก็บรวบรวมข้อมูลจากกลุ่มตัวอย่าง

**วิธีเก็บรวบรวม**

1 . เก็บรวบรวมข้อมูลจากนักเรียนสารวิทยา โดยใช้แบบทดสอบถามเป็นเครื่องมือโดยส่งหนังสือ ไขอความอนุเคราห์ พร้อมแบบสอบถามไปยังกลุ่มตัวอย่างจำนวน 120 คน

2 . เก็บรวบรวมข้อมูลเพื่อใช้ในการศึกษาเชิงลึกด้วยการสนทนากลุ่ม

**การวิเคราะห์ข้อมูล**

ผู้วิจัยใช้ค่าร้อยละในการวิเคราะห์ข้อมูล

**บทที่ 4**

**ผลการวิเคราะห์ข้อมูล**

**ปัจจัยในการดำเนินการเสนอผลการวิเคราะห์**

1.การวิเคราะห์

2.ผลการวิเคราะห์ข้อมูล

การวิเคราะห์ข้อมูล

ปัจจัยการดำเนินติดตามข้อมูลด้วยตัวเองโดยการสังเกต สัมภาษณ์ สอบถามอย่างละเอียดและใกล้ชิด

**แบบสอบถามความคิดเห็นปัญหาความรุนแรงภายในโรงเรียนสารวิทยาของชั้นมัธยมศึกษาปีที่5**

**โรงเรียนสารวิทยา ปีการศึกษา 2556**

**คำชี้แจง** แบบสอบถามนี้จัดทำขึ้นเพื่อเก็บรวบรวมข้อมูลในรายวิชาศึกษาค้านคว้าเพื่อสร้างองค์ความรู้ใหม่ ในหัวข้อเรื่อง ความคิดเห็นเกี่ยวกับปัญหาความรุนแรงภายในโรงเรียนสารวิทยาของนักเรียนชั้นมัธยมศึกษาปีที่ 5 พ.ศ.2556 ซึ่งผลประโยชน์ของการจัดทำแบบสอบถามชิ้นนี้เพื่อที่จะได้นำข้อมูลไปเป็นแนวทางการแก้ไขเกี่ยวกับเรื่องปัญหาความรุนแรงต่างๆภายในโรงเรียน จึงขอความร่วมมือเพื่อนๆชั้นมัธยมศึกษาปีที่ทุกคนช่วยกันทำแบบสอบถาม

**คำชี้แจง** โปรดทำเครื่องหมาย √ ในช่องว่างให้ถูกต้องตรงตามสภาพจริง

**ตอนที่1** ข้อมูลทั่วไปของผู้กรอกแบบสอบถาม

1.เพศ [ ] ชาย [ ] หญิง

2.ห้องเรียน ( ) 1 ( ) 2 ( ) 3 ( ) 4 ( ) 5 ( ) 6 ( ) 7 ( ) 8 ( ) 9 ( ) 10 ( ) 11 ( ) 12 ( ) 13

**ตอนที่ 2** สอบถามประสบการณ์ของผู้กรอกแบบสอบถาม

1.เคยมีเรื่องทะเลาะวิวาทกับเพื่อนร่วมชั้นหรือร่วมสถาบันหรือไม่

( ) เคย ( ) ไม่เคย

2.เคยรู้สึกกดดันหรือเคยถูกเพื่อนล้อเลียนให้เสียใจ

( ) เคย ( ) ไม่เคย

3.หากมีเรื่องผิดใจกับเพื่อนมักจะจัดการด้วยวิธีอย่างไร

( ) พูดจากันดีๆใช้เหตุผล ( )พูดจาประชดส่อเสียดว่าร้าย ( ) ใช้กำลังกับเพื่อน

( ) อื่น (ระบุ) .............................................................

4.เวลาพบเห็นว่ามีนักเรียนใช้ความรุนแรงในโรงเรียนจะทำตนอย่างไร

( ) แจ้งคุณครู ( ) มองเฉยๆไม่ใช่เรื่องของเรา ( ) ส่งเสียงเชียร์ยุแยงเพื่อน

5.สถานที่ที่เคยพบเห็นเหตุการณ์ความรุนแรง (เลือกได้มากกว่า 1 ข้อ)

( ) ห้องน้ำ ( ) ในห้องเรียนนักเรียน ( )สนามกีฬา

( ) อื่น (ระบุ)....................................................................

6.มีวิธีจัดการอารมณ์โกรธอย่างไร (เลือกได้มากกว่า 1 ข้อ) ( ) ทำลายสิ่งของ ( ) ฟังเพลงหาอะไรทำให้จิตใจโล่งสบาย ( ) หลบหนีผู้คนสะกดอารมณ์ ( ) เล่นกีฬา ( ) ตะโกนเสียงดัง ( ) หาอะไรกิน ( ) ด่าทอคนที่ทำให้รู้สึก โกรธ ( ) เดินเข้าไปใช้กำลังทำร้ายร่างกายคนอื่น ( ) ทำร้ายร่างกายตนเอง ( ) อื่นๆ (ระบุ) ...............................................................

ข้อชี้แนะ ............................................................................................................................................................ .................................................................................................................................................................................................................................................................................................................................................................................................................................................................................................................................

มีผู้ให้สัมภาษณ์ทั้งหมด 100คน ชาย 42 หญิง 58

|  |  |  |
| --- | --- | --- |
| ประสบการณ์เกี่ยวกับความรุนแรง | เคย | ไม่เคย |
| มีเรื่องทะเลาะวิวาทกับเพื่อนร่วมชั้นหรือร่วมสถาบันหรือไม่ | 49 | 51 |
| เคยรู้สึกกดดันหรือเคยถูกเพื่อนล้อเลียนให้เสียใจ | 55 | 45 |

|  |  |  |  |  |
| --- | --- | --- | --- | --- |
| เมื่อพบเจอกับสถานการณ์ความรุนแรง | การจัดการแก้ปัญหา | | | |
| มีเรื่องผิดใจกับเพื่อน | 1.ปรับความเข้าใจใช้เหตุผล 62 | 2.พูดจาประชดส่อเสียด 60 | 3.ใช้กำลังกับเพื่อน 29 | 4.อื่นๆ 4 |
| เมื่อพบกับความรุนแรงในโรงเรียน | 1.แจ้งคุณครู 24 | 2.มองเฉยๆ 52 | 3.ส่งเสียงเชียร์ 25 |  |

|  |  |
| --- | --- |
| สถานที่ที่เคยพบเห็นความรุนแรง | |
| ห้องน้ำ | 37 |
| ห้องเรียน | 60 |
| สนามกีฬา | 15 |

|  |  |
| --- | --- |
| วิธีจัดการอารมณ์โกรธ | |
| 1.ทำลายสิ่งของ | 10 |
| 2.ฟังเพลงหาอะไรทำให้จิตใจโล่งสบาย | 47 |
| 3.หลบหนีผู้คนสะกดอารมณ์ | 16 |
| 4.เล่นกีฬา | 19 |
| 5.ตะโกนเสียงดัง | 19 |
| 6.หาอะไรกิน | 13 |
| 7.ด่าทอคนที่ทำให้รู้สึก โกรธ | 7 |
| 8.เดินเข้าไปใช้กำลังทำร้ายร่างกายคนอื่น | 6 |
| 9.ทำร้ายร่างกายตนเอง | 5 |
| 10.อื่นๆ | 2 |

**กราฟความคิดเห็นปัญหาความรุนแรงภายในโรงเรียนสารวิทยาของชั้นมัธยมศึกษาปีที่5  
โรงเรียนสารวิทยา ปีการศึกษา 2556**

|  |  |
| --- | --- |
| เพศ | จำนวน |
| เพศชาย | 42 |
| เพศหญิง | 58 |

|  |  |  |
| --- | --- | --- |
| ประสบการณ์เกี่ยวกับความรุนแรง | เคย | ไม่เคย |
| เคยรู้สึกกดดันหรือเคยถูกเพื่อนล้อเลียนให้เสียใจ | 49 | 51 |
| มีเรื่องทะเลาะวิวาทกับเพื่อนร่วมชั้นหรือร่วมสถาบันหรือไม่ | 55 | 45 |

**เมื่อพบเจอกับสถานการณ์ความรุนแรง**

|  |  |
| --- | --- |
| การจัดการแก้ปัญหา | จำนวน |
| ปรับความเข้าใจใช้เหตุผล | 62 |
| พูดจาประชดส่อเสียด | 60 |
| ใช้กำลังกับเพื่อน | 29 |
| อื่นๆ | 4 |

**-มีเรื่องผิดใจกับเพื่อน**

**-เมื่อพบกับความรุนแรงในโรงเรียน**

|  |  |
| --- | --- |
| การจัดการแก้ปัญหา | จำนวน |
| แจ้งคุณครู | 24 |
| มองเฉยๆ | 52 |
| ส่งเสียงเชียร์ | 25 |

|  |  |
| --- | --- |
| สถานที่ที่เคยพบเห็นความรุนแรง | จำนวน |
| ห้องน้ำ | 37 |
| ห้องเรียน | 60 |
| สนามกีฬา | 15 |

|  |  |
| --- | --- |
| วิธีจัดการอารมณ์โกรธ | จำนวน |
| ทำลายสิ่งของ | 10 |
| ฟังเพลงหาอะไรทำให้จิตใจโล่งสบาย | 47 |
| หลบหนีผู้คนสะกดอารมณ์ | 16 |
| เล่นกีฬา | 19 |
| ตะโกนเสียงดัง | 19 |
| หาอะไรกิน | 13 |
| ด่าทอคนที่ทำให้รู้สึก โกรธ | 7 |
| เดินเข้าไปใช้กำลังทำร้ายร่างกายคนอื่น | 6 |
| ทำร้ายร่างกายตนเอง | 5 |
| อื่นๆ | 2 |

**สรุปผล**

มีผู้ตอบแบบสอบถาม 100 คน เป็นนักเรียนหญิง 58 คน เป็นนักเรียนชาย 42 คน ทั้งหมดเป็นนักเรียนชั้นมัธยมศึกษาปีที่ 5 ทั้งหมด ได้พบว่า หากเป็นการล้อเลียนจากเพื่อนนักเรียนส่วนใหญ่ 51 คน จาก 100 คน จะไม่มีความรู้สึกกดดัน แล้วยังพบว่ามีนักเรียน 55 คน ที่เคยมีเรื่องทะเลาะวิวาทกับเพื่อน หากพวกเค้าได้พบเจอกับความรุนแรง หรือ สถานการณ์ความรุนแรง เช่น ผิดใจกับเพื่อน นักเรียนส่วนใหญ่ 62 คนจะเลือกที่จะปรับความเข้าใจกับเพื่อน มี 30 คนที่พูดจาส่อเสียด และอีก 29 คนที่ใช้กำลังกับเพื่อน และหากพบเจอความรุนแรงในโรงเรียน นักเรียนส่วนใหญ่กว่า 52 คนเลือกที่จะมองดูเฉยๆ และมีเพียง 24คนเท่านั้นที่เลือกจะไปแจ้งคุณครูและจากการสอบถามสถานที่ที่มักจะเกิดเหตุการณ์รุนแรง กว่า 60 คนห้องเรียนเคยพบ 37 คนเคยพบที่ห้องน้ำและพบน้อยสุด 15 คน สถานที่กลางแจ้งอย่างสนามกีฬา วิธีจัดการอารมณ์โกรธ คนส่วนมากมักเลือกวิธีที่ไม่ทำให้ผู้อื่นเดือดร้อน

**บทที่ 5**

**สรุปผล อภิปรายผล และข้อเสนอแนะ**

**วัตถุประสงค์**

เพื่อสำรวจรูปแบบความรุนแรงในโรงเรียน หาสาเหตุหรือปัจจัยที่ทำให้เกิดความรุนแรง การรับมือดันสถานการณ์ความรุนแรง โดยต้องผ่านจากเด็กนักเรียนในโรงเรียน เพื่อหาวิธีแก้ไขและวิเคราะห์ความคิดของเด็กนักเรียนส่วนใหญ่

**ประชากร/กลุ่มตัวอย่าง**

นักเรียนระดับชั้นมัธยมศึกษาปีที่ 5 ห้องม.5/2 และ ห้องม.5/8 100 คน

**เครื่องมือที่ใช้ในการศึกษาค้นคว้า**

การสัมภาษณ์ พูดคุย ผ่านแบบสอบถามความคิดเห็น

**วิธีการดำเนินการเก็บรวบรวมข้อมูล**

เก็บรวบรวมข้อมูลจากแบบสอบถาม

**การวิเคราะห์ข้อมูล**

ผู้วิจัยคิดเป็นร้อยละในการรวบรวมข้อมูล

**สรุปผลการวิเคราะห์ข้อมูล**

จากการวิจัยพบว่าคือ นักเรียนกว่าครึ่งต่างเคยทะเลาะกับเพื่อนและถ้ามีเรื่องผิดใจกันก็จะเลือกใช้วิธีพูดคุยปรับความเข้าใจ สถานที่ที่เคยพบความรุนแรงเช่นการทะเลาะวิวาทส่วนใหญ่จะเป็นในห้องเรียน นักเรียนทุกคนส่วนใหญ่เมื่อรู้สึกโกรธจะระบายออกมาโดยไม่สร้างความเดือดร้อน แต่ที่น่าแปลกใจคือ หากพบเจอความรุนแรงนักเรียนส่วนใหญ่มักเลือกที่จะนิ่งเฉยซึ่งอาจเป็นสาเหตุหนึ่งที่ทำให้ความรุนแรงในโรงเรียนยังคงมีอยู่เรื่อยๆ บางคนอาจคิดว่าไม่ใช่เรื่องของเรา แต่การนิ่งเฉยในบางครั้งอาจจะทำให้เหตุการณ์ยิ่งบานปลาย ทางที่ดีหากเราพบเจอเหตุการณ์ความรุนแรง เราควรที่จะไปแจ้งอาจารย์หรือคนที่สามารถควบคุมสถานการณ์ได้

**ข้อเสนอแนะ**

1.หากอยู่ในสถานที่เสี่ยงควรหลบหลีกความรุนแรง

2.การพบเห็นความรุนแรง การนิ่งเฉย หรือโห่ร้องเชียร์ ไม่ใช่การแก้ปัญหาที่ดี หากเราพบเห็นความรุนแรง เช่นการพูดจาส่อเสียดเพื่อน หรือแกล้งเพื่อนเล็กๆน้อยๆ รวมถึงการทะเลาะวิวาททำร้ายร่างกาย เราควรจะลองไกล่เกลี่ย ตักเตือน หรือถ้าเหตุการณ์บานปลาย ควรไปบอกอาจารย์หรือผู้ที่สามารถควบคุมสถานการณ์ได้

**บรรณานุกรม**

ศูนย์เทคโนโลยีสารสนเทศและการสื่อสาร สำนักงานปลัดกระทรวงมหาดไทย. 2556. แบบสอบถามเพื่อประเมินระดับความพึงพอใจ และไม่พึงพอใจต่อคุณภาพการให้บริการ. (ออนไลน์). แหล่งที่มา: <http://www.ict.moi.go.th/PDF/questionnaire2555.doc> . 05 ธันวาคม 2556  
สถาบันอุดมศึกษา. 2556. สำรวจความพึงพอใจ. (ออนไลน์). แหล่งที่มา : <http://web.sut.ac.th/qa/document/Knowledge-general/questionaire-2550.doc> . 05 ธันวาคม 2556

ทองชัย มาลากุล. 2556. แบบสอบถามความประพฤติ. (ออนไลน์). แหล่งที่มา : <http://www.hblcenter.net/village_health/data_center/data_mod/interview2.doc> . 05 ธันวาคม 2556

กระทรวงสาธารณสุข. 2556. พฤติกรรมการออกกำลังการของแต่ละบุคคล. (ออนไลน์). แหล่งที่มา : [http://www.thaiprddc.org/download/Academic\_Document/2\_Manual\_for\_MIS\_Training\_Course/4\_SPSS/Exercise/1\_survey.doc](http://www.thaiprddc.org/download/Academic_Document/2_Manual_for_MIS_Training_Course/4_SPSS/Exercise/1_survey.doc%20.%2005%20ธันวาคม%202556) . 05 ธันวาคม 2556

พัชรา แสงศรี. 2556. แบบสอบถามความพึงพอใจ/ไม่พึงพอใจ. (ออนไลน์). แหล่งที่มา : <http://www.thaiprddc.org/download/Academic_Document/2_Manual_for_MIS_Training_Course/4_SPSS/Exercise/1_survey.doc> . 05 ธันวาคม 2556